Komission asetus (EY) N:o 781/2004, annettu 26 päivänä huhtikuuta 2004, maksuista sisämarkkinoilla toimivalle yhdenmukaistamisvirastolle (tavaramerkit ja mallit) annetun komission asetuksen (EY) N:o 2869/95 muuttamisesta Euroopan yhteisön Madridin pöytäkirjaan liittymisen johdosta



Virallinen lehti nro L 123 , 27/04/2004 s. 0085 - 0087



Komission asetus (EY) N:o 781/2004, annettu 26 päivänä huhtikuuta 2004, maksuista sisämarkkinoilla toimivalle yhdenmukaistamisvirastolle (tavaramerkit ja mallit) annetun komission asetuksen (EY) N:o 2869/95 muuttamisesta Euroopan yhteisön Madridin pöytäkirjaan liittymisen johdosta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94(1), ja erityisesti sen 139 artiklan, ottaa huomioon yhteisön tavaramerkistä annetun neuvoston asetuksen (EY) N:o 40/94 täytäntöönpanosta 13 päivänä joulukuuta 1995 annetun komission asetuksen (EY) N:o 2868/95(2), ottaa huomioon maksuista sisämarkkinoilla toimivalle yhdenmukaistamisvirastolle 13 päivänä joulukuuta 1995 annetun komission asetuksen (EY) N:o 2869/95(3), sekä katsoo seuraavaa: (1) Neuvoston asetuksen (EY) N:o 40/94 (jäljempänä "asetus") 142 artiklan mukaan yhteisön tavaramerkkiä koskevaan hakemukseen tai yhteisön tavaramerkkiin perustuvista sisämarkkinoiden yhdenmukaistamisvirastolle tehdyistä kansainvälisistä hakemuksista peritään maksu. (2) Edellä mainitun asetuksen 154 artiklan mukaan Euroopan yhteisön nimeävän kansainvälisen rekisteröinnin muuntamiseen kansallista tavaramerkkiä koskevaksi hakemukseksi tai jäsenvaltiota koskevaksi rekisteröinniksi Madridin pöytäkirjan tai Madridin sopimuksen nojalla sovelletaan 108-110 artiklaa soveltuvin osin; erityisesti 109 artiklan 1 kohdassa säädetään, että muuntamista koskeva pyyntö katsotaan esitetyksi vasta kun muuntamismaksu on suoritettu. (3) Mainitun asetuksen 139 artiklan 2 kohdan mukaan virastolle maksettavien maksujen määrä on vahvistettava siten, että tulojen määrällä voidaan varmistaa viraston talousarvion tasapaino. (4) Tämän asetuksen 11, 12 ja 13 artiklassa säädetään maksuista, jotka on suoritettava kansainväliselle toimistolle maksuihin sovellettavien sääntöjen mukaisesti. (5) Mainitun asetuksen 139 artiklan 3 kohdan mukaan maksuja koskevaa asetusta muutetaan 158 artiklassa säädettyä menettelyä noudattaen. (6) Tässä asetuksessa säädetyt toimenpiteet ovat sisämarkkinoilla toimivan yhdenmukaistamisviraston (tavaramerkit ja mallit) maksuja, täytäntöönpanosääntöjä ja valituslautakuntien menettelyä koskevia kysymyksiä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Muutetaan maksuista sisämarkkinoilla toimivalle yhdenmukaistamisvirastolle (tavaramerkit ja mallit) annettu komission asetus (EY) N:o 2869/95 seuraavasti: 1) Muutetaan 2 artiklan 20 alakohta seuraavasti: ">TAULUKON PAIKKA>" 2) Lisätään 2 artiklan loppuun seuraava: ">TAULUKON PAIKKA>" 3) Korvataan 2 artiklassa, 3 artiklan 3 kohdassa ja 8 artiklan 3 kohdan b alakohdassa olevat viittaukset ecuun viittauksilla euroon. 4) Muutetaan 6 artikla seuraavasti: " 6 artikla Valuutat Kaikki maksut, pääjohtajan 5 artiklan 2 kohdan mukaisesti hyväksymällä maksutavalla suoritettavat maksut mukaan luettuina, on suoritettava euromääräisinä." 5) Lisätään 10 artiklan jälkeen seuraavat artiklat 11, 12, 13 ja 14: " 11 artikla Euroopan yhteisön nimeävää kansainvälistä rekisteröintiä koskeva yksilöllinen maksu 1. Euroopan yhteisön nimeävän kansainvälisen rekisteröinnin hakijan on maksettava kansainväliselle toimistolle Euroopan yhteisön nimeävää rekisteröintiä koskeva yksilöllinen maksu Madridin pöytäkirjan 8 artiklan 7 kohdan mukaisesti. 2. Kansainvälisen rekisteröinnin haltijan, joka tekee kansainvälisen rekisteröinnin jälkeen alueellista laajentamista Euroopan yhteisöön koskevan pyynnön, on maksettava kansainväliselle toimistolle Euroopan yhteisön nimeävää rekisteröintiä koskeva yksilöllinen maksu Madridin pöytäkirjan 8 artiklan 7 kohdan mukaisesti. 3. Edellä 1 tai 2 kohdan nojalla maksettavan maksun määrän on vastattava Sveitsin frangeissa, siten kuin WIPOn pääjohtaja on vahvistanut Madridin sopimuksen ja pöytäkirjan mukaisten yhteisten määräysten 35 säännön 2 kohdan mukaisesti, seuraavia määriä: a) merkin osalta: 1875 euroa sekä tarvittaessa lisäksi 400 euroa jokaisesta tavaroiden tai palveluiden luokasta neljännestä luokasta alkaen b) komission asetuksen (EY) N:o 2868/95 121 säännön 1 kohdassa tarkoitetun yhteismerkin osalta: 3675 euroa sekä tarvittaessa lisäksi 800 euroa jokaisesta tavaroiden tai palveluiden luokasta neljännestä luokasta alkaen. 12 artikla Euroopan yhteisön nimeävän kansainvälisen rekisteröinnin uudistamista koskeva yksilöllinen maksu 1. Euroopan yhteisön nimeävän kansainvälisen rekisteröinnin haltijan on maksettava kansainväliselle toimistolle osana kansainvälisen rekisteröinnin uudistamismaksuja Euroopan yhteisön nimeävää rekisteröintiä koskeva yksilöllinen maksu Madridin pöytäkirjan 8 artiklan 7 kohdan mukaisesti. 2. Edellä 1 kohdassa tarkoitetun maksun määrän on vastattava Sveitsin frangeissa, siten kuin WIPOn pääjohtaja on vahvistanut Madridin sopimuksen ja pöytäkirjan mukaisten yhteisten määräysten 35 säännön 2 kohdan mukaisesti, seuraavia määriä: a) merkin osalta: 2300 euroa sekä lisäksi 500 euroa jokaisesta kansainväliseen rekisteröintiin sisältyvästä tavaroiden tai palveluiden luokasta neljännestä luokasta alkaen b) komission asetuksen (EY) N:o 2868/95 121 säännön 1 kohdassa tarkoitetun yhteismerkin osalta: 4800 euroa sekä lisäksi 1000 euroa jokaisesta kansainväliseen rekisteröintiin sisältyvästä tavaroiden tai palveluiden luokasta neljännestä luokasta alkaen. 13 artikla Maksujen palautus suojan epäämisen jälkeen 1. Kun epääminen koskee kaikkia Euroopan yhteisön nimeävään rekisteröintiin sisältyviä tavaroita ja palveluita, neuvoston asetuksen (EY) N:o 40/94 149 artiklan 4 kohdan tai 151 artiklan 4 kohdan mukaan palautettavan maksun määrä on a) merkin osalta: 1100 euroa sekä lisäksi 200 euroa jokaisesta kansainväliseen rekisteröintiin sisältyvästä tavaroiden tai palveluiden luokasta neljännestä luokasta alkaen b) yhteismerkin osalta: 2200 euroa sekä lisäksi 400 euroa jokaisesta kansainväliseen rekisteröintiin sisältyvästä tavaroiden tai palveluiden luokasta neljännestä luokasta alkaen. 2. Kun epääminen koskee vain osaa Euroopan yhteisön nimeävään rekisteröintiin sisältyvistä tavaroista ja palveluista, asetuksen 149 artiklan 4 kohdan tai 151 artiklan 4 kohdan mukaan palautettavan maksun määrä on 50 prosenttia erosta 11 artiklan 3 kohdan nojalla maksettavien luokkamaksujen ja niiden luokkamaksujen välillä, jotka olisi pitänyt maksaa tämän asetuksen 11 artiklan 3 kohdan nojalla, jos Euroopan yhteisön nimeävä rekisteröinti olisi sisältänyt vain ne tavarat ja palvelut, joiden osalta kansainvälinen rekisteröinti säilyy suojattuna Euroopan yhteisössä. 3. Palautus suoritetaan sen jälkeen kun komission asetuksen (EY) N:o 2868/95 113 säännön 2 kohdan b-d alakohdan tai 115 säännön 3 kohdan b-d alakohdan ja 4 kohdan mukainen tiedonanto kansainväliselle toimistolle on tehty. 4. Palautus suoritetaan kansainvälisen rekisteröinnin haltijalle tai tämän edustajalle. 14 artikla Tämän asetuksen 1-10 artiklaa ei sovelleta yksilölliseen maksuun, joka on maksettava kansainväliselle toimistolle." 2 artikla Tämä asetus tulee voiman päivänä, jona Madridin pöytäkirja tulee voimaan Euroopan yhteisön osalta. Tämän asetuksen voimaantulopäivä julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä huhtikuuta 2004. Komission puolesta Frederik Bolkestein Komission jäsen (1) EYVL L 11, 14.1.1994, s. 1. (2) EYVL L 303, 15.12.1995, s. 1. (3) EYVL L 303, 15.12.1995, s. 33.